Armada Laut Hitam

Armada Laut Hitam () adalah sebuah armada dalam Tentera Laut Rusia yang berpangkalan di Laut Hitam, Laut Azov dan Laut Mediterranean. Armada Laut Hitam bersama-sama dengan pasukan tentera darat dan udara di Semenanjung Crimea, tertakluk di bawah Daerah Ketenteraan Selatan dalam Angkatan Tentera Rusia. Sejarah armada ini boleh dijejak sehingga waktu penubuhannya oleh Putera Potemkin pada 13 Mei 1783 sebagai sebahagian daripada Tentera Laut Imperial Rusia. Republik Sosialis Persekutuan Soviet Rusia mewarisi armada ini pada tahun 1918; ekoran penubuhan Soviet Union pada 1922, ia menjadi sebahagian daripada Tentera Laut Soviet. Berikutan kejatuhan Soviet Union pada tahun 1991, Armada Laut Hitam dibahagikan antara Persekutuan Rusia dan Ukraine pada 1997, di mana Rusia telah menerima sehingga 82% jumlah kapalnya.

Ibu pejabat dan kemudahan rasmi bagi Armada Laut Hitam terletak di Pangkalan Tentera Laut Sevastopol, Crimea, di mana Rusia mengilhaknya daripada Ukraine pada 2014. Kemudahan armada selebihnya terletak di beberapa lokasi di Laut Hitam dan Laut Azov, termasuk Krasnodar Krai, Oblast Rostov  dan Crimea.

Perang Rusia-Ukraine yang berterusan menganggu operasi-operasi penting dan merosakkan kemudahan ekoran serangan peluru berpandu dan kenderaan permukaan tanpa pemandu oleh Ukraine termasuk kapal armada Moskva dan beberapa buah kapal pendaratan. Selain itu, serangan peluru berpandu Ukraine 2023 ke atas ibu pejabat Armada Laut Hitam di Sevastopol; selain satu lagi serangan pada 24 Mac 2024, seorang jurucakap Ukraine mengatakan bahawa mereka telah merosakkan satu per tiga kekuatan armada semasa perang. Pada Jun, Ukraine mengatakan akan kemungkinan mereka telah memusnahkan seluruh keupayaan pembawaan serangan peluru berpandu oleh Armada Laut Hitam yang berpangkalan di Crimea. Pada 2 Ogos, satu lagi serangan peluru berpandu telah menenggelamkan sebuah kapal selam Rusia yang sedang dibaiki.

Lihat juga
 Flotila Laut Azov-Hitam

Rujukan

Bacaan lanjut


Pautan luar

Russia – Ukraine Lease agreement
Unofficial site
History of the Black Sea Fleet during WWII 
Narodny Oglyadach reports on morale situation in Russian naval base in Sevastopol
КОРАБЛІ УКРАЇНСЬКОЇ ФЛОТИ (1917–1918 рр.) – Ukrainian Navy (1917–1918) 
Ukrainian Navy: ferial excursions into the past and present
Ukraine – Historical Naval Flags (1918)

Category:Military units and formations established in 1783
Category:Naval units and formations of the Soviet Union
Category:Russian fleets
Category:Russia–Ukraine relations
Category:Black Sea
Category:Russian Navy
Category:Military history of the Black Sea
Category:1783 establishments in the Russian Empire
Category:Military units and formations awarded the Order of the Red Banner
Category:Military units and formations of Russia in the Russian invasion of Ukraine